मिथुन राशि के लोग अपनी तुलना किसी और के साथ न करें, मीन राशि के लोग गलत संगत से बचें, वर्ना नुकसान हो सकता है
शनिवार, 29 जुलाई को मेष राशि के लोग अपनी जानकारी का सही इस्तेमाल करते हुए काम शुरू करेंगे तो लाभ मिलेगा। मिथुन राशि के लोग अपनी तुलना किसी और के साथ न करें। मीन राशि के लोग गलत संगत से बचेंगे तो नुकसान से बचें। People of Gemini, people of Pisces, Saturday, 29th July tarot rashifal, shaniwar ka ashifal, daily horoscope
शनिवार, 29 जुलाई को मेष राशि के लोग अपनी जानकारी का सही इस्तेमाल करते हुए काम शुरू करेंगे तो लाभ मिलेगा। मिथुन राशि के लोग अपनी तुलना किसी और के साथ न करें। मीन राशि के लोग गलत संगत से बचेंगे तो नुकसान से बच सकते हैं। टैरो कार्ड रीडर प्रणिता देशमुख से जानिए सभी 12 राशियों के लिए कैसा रह सकता है...
मेष - THE MAGICIAN 
अपनी जानकारी का सही इस्तेमाल करते हुए योजनाओं पर काम शुरू करेंगे। सोच को सकारात्मक बनाए रखने की आवश्यकता है। हर एक छोटी बात पर बारीकी से ध्यान दें। वर्तमान में बन रही परिस्थिति की वजह से लक्ष्य से ध्यान भटक सकता है। सतर्क रहें।
करियर : काम संबंधी गलतियों का एहसास होगा, इस कारण काम को गंभीरता से किया जाएगा।
लव : रिलेशनशिप को बेहतर बनाने के लिए खुद में क्या बदलाव करने की आवश्यकता है, ये समझना जरूरी है।
हेल्थ : बदलते वातावरण की वजह से सेहत बिगड़ सकती है।
लकी कलर : हरा
लकी नंबर : 4
वृषभ - KNIGHT OF SWORDS 
आपकी बातों की वजह से कई लोग आपके विरुद्ध हो सकते हैं। सभ्य शब्दों का इस्तेमाल करें। बेचैनी और चंचलता के कारण गलत निर्णय लिए जा सकते हैं। इस वजह से आपका और अन्य लोगों का नुकसान होने की संभावना है। हर एक बात के परिणामों को ध्यान में रखते हुए अपना व्यवहार रखें।
करियर : संवाद कौशल को बेहतर बनाएं।
लव : रिलेशनशिप से जुड़ा कोई निर्णय लेने से पहले पार्टनर की भावनाओं का ध्यान रखें।
हेल्थ : एसिडिटी की तकलीफ के कारण सेहत बिगड़ सकती है।
लकी कलर : सफेद
लकी नंबर : 7
मिथुन - ACE OF SWORDS 
अपने काम में जागरूकता और उत्साह महसूस होने लगेगा, लेकिन किस दिशा में प्रयत्न करना है, यह अभी स्पष्ट न होने से थोड़ी निराशा हो सकती है। अपनी तुलना अन्य लोगों के साथ करने से खुद की जो गलतियां हुई हैं, उनके बारे में स्पष्टता आएगी। व्यक्तिगत जीवन में सुधार करते समय करीबी रिश्तों पर गलत असर न हो, इस बात का ध्यान रखें।
करियर : करियर संबंधी जो योजना आपने बनाई है, उसे वास्तविकता का रूप देने के लिए और वक्त लगेगा।
लव : पार्टनर के विचारों को जाने बिना किसी भी बात का अनुमान न लगाएं।
हेल्थ : पेट दर्द की समस्या एसिडिटी के कारण हो सकती है।
लकी कलर : पीला
लकी नंबर : 1
कर्क - ACE OF CUPS 
मन शांत होने से बड़े निर्णय को अमल में लाया जा सकता है, जो जीवन को एक नई शुरुआत देगा। जिन भावनाओं की वजह से आपको तकलीफ हो रही है, उनसे छुटकारा मिल सकता है। आध्यात्मिक बातों पर ध्यान देते रहें, किसी बड़ी समस्या का हल प्राप्त होगा।
करियर : अपने काम को बेहतर तरीके से करने की कोशिश करते रहें। प्रतिस्पर्धी के काम पर भी नजर रखें।
लव : नए रिलेशनशिप के कारण आनंद महसूस होगा।
हेल्थ : सेहत में नकारात्मक बदलाव हो सकते हैं।
लकी कलर : सफेद
लकी नंबर : 2
सिंह - KING OF CUPS
भावनाओं पर नियंत्रण बनाए रखें। निर्णय की वजह से कठिन बातें अंजाम तक पहुंच सकती हैं। परिवार के किसी व्यक्ति से खुश खबर मिल सकती है। कठिन निर्णय अपनाते समय भावनात्मक तकलीफ हो सकती है, लेकिन समझदारी की वजह अपने निश्चय पर टिके रहेंगे।
करियर : विदेश से जुड़े काम के जरिए आर्थिक प्रगति मिलेगी, लेकिन ये काम अनेक रुकावटों के साथ पूरा होगा।
लव : पार्टनर के विचार और उनकी जरूरतों को समझना होगा।
हेल्थ : सेहत में आ रहे नकारात्मक बदलाव का कारण जानने के लिए डॉक्टर से सलाह लें।
लकी कलर : पर्पल
लकी नंबर : 3
कन्या - THREE OF PENTACLES 
परिवार के लोगों के साथ वक्त बिताने से आनंद मिलेगा। व्यक्तिगत जीवन में सुधार होगा। सेहत संबंधी गंभीरता रखें। जिस प्रकार से आपकी सेहत और सोच में बदलाव आएगा, उसी प्रकार से जीवन के अन्य पहलू भी बदल सकते हैं। फिलहाल एकांत में रहकर तय अपने लक्ष्य के लिए योजना बनाएं।
करियर : काम से जुड़े हुए लोगों के साथ चर्चा करके ही बड़े निर्णय को आगे बढ़ाएं।
लव : लव रिलेशनशिप से जुड़ी दिक्कतों को दूर करने के लिए पार्टनर्स को मिलकर प्रयत्न करने होंगे।
हेल्थ : बदन दर्द की तकलीफ हो सकती है।
लकी कलर : गुलाबी
लकी नंबर : 3
तुला - KNIGHT OF WANDS 
कठिन समय में खुद को प्रेरित रखें। यदि थकान हो रही है तो आज काम संबंधी बातों का विचार न करें। खुद को आराम देकर काम में बदलाव करने की कोशिश करें। फिलहाल बड़े निर्णय लेना आपके लिए संभव नहीं होगा। छोटी-छोटी बातों पर ध्यान देते रहें।
करियर : युवा वर्ग को परिचित लोगों से अवसर मिल सकते हैं।
लव : गलत व्यक्ति के साथ बने रिलेशनशिप की वजह से आपका नुकसान होने की संभावना है।
हेल्थ : यूरिन संबंधी तकलीफ हो सकती है।
लकी कलर : ऑरेंज
लकी नंबर : 5
वृश्चिक - ACE OF WANDS 
अभी तक जिन कामों में आपको असफलता मिली है, उन्हीं बातों की फिर से शुरुआत करें। इस बार आपके पास जो अनुभव है उसे देखकर बदलाव करने। जिस व्यक्ति से मदद लेना चाहते हैं, उनके साथ बातचीत बंद हो सकती है, लेकिन आगे चलकर सब ठीक हो जाएगा। भविष्य से जुड़े कामों की योजना बनाएं।
करियर : कड़ी मेहनत के बाद अपेक्षा के अनुसार सफलता मिलेगी।
लव : पार्टनर की गलतियों को माफ करके रिलेशनशिप में नयापन लाने की कोशिश करें।
हेल्थ : गलत खानपान की वजह से अपच की तकलीफ हो सकती है।
लकी कलर : नीला
लकी नंबर : 8
धनु - THREE OF WANDS 
सही समय पर सही निर्णय लें। वर्तमान से जुड़े रहें। किसी से मदद प्राप्त होने की राह न देखें, अपनी क्षमता के अनुसार प्रयत्न जारी रखें। नियम-कायदों से जुड़ी जानकारी प्राप्त करना आपके लिए आवश्यक होगा। विदेश में स्थित रिश्तेदार से खुश खबर मिल सकती है।
करियर : अपना टारगेट पूरा करने के लिए प्रयत्नों में बदलाव करना जरूरी होगा।
लव : पार्टनर के व्यवहार की वजह से उनके लिए चिंता हो सकती है।
हेल्थ : सिर दर्द की तकलीफ तनाव के कारण हो सकती है।
लकी कलर : सफेद
लकी नंबर : 9
मकर - EIGHT OF SWORDS 
अवसर मिलने के बाद भी उनका फायदा उठाना संभव नहीं होगा। लोगों की आलोचनाओं से डरकर आपने अनेक अवसर खोए हैं और इस बात का पछतावा हो सकता है। अकेलापन तकलीफदायक होगा। खुद में बदलाव करने की कोशिश करते रहें।
करियर : रियल ईस्टेट से जुड़े लोगों को नुकसान होने की संभावना है। क्लाइंट के साथ पूरी चर्चा किए बगैर कोई काम आगे न बढ़ाएं।
लव : पार्टनर के द्वारा बोली गई बातों पर तुरंत विश्वास न करें।
हेल्थ : आंखों से संबंधित तकलीफ हो सकती है।
लकी कलर : लाल
लकी नंबर : 6
कुंभ - SIX OF CUPS 
किसी फल की उम्मीद किए बिना की गई मदद का फायदा मिलेगा। सामाजिक कार्य का हिस्सा बने रहें। पैसों से संबंधित किसी की मदद करने से पहले खुद की क्षमता और जिम्मेदारियों को ध्यान में रखना होगा। मित्रों के साथ अचानक कोई योजना बन सकती है। यदि यात्रा या पिकनिक का मौका मिल रहा है तो इसका फायदा जरूर उठाएं।
करियर : मित्रों के साथ मिलकर नए व्यापार की शुरुआत हो सकती है।
लव : पार्टनर की भावनात्मक जरूरतों को समझने की आवश्यकता है।
हेल्थ : खानपान में बने असंतुलन के कारण सेहत बिगड़ सकती है।
लकी कलर : नीला
लकी नंबर : 9
मीन - THE TOWER 
गलत लोगों की संगत की वजह से आपका नुकसान होने की संभावना है। अपने आर्थिक पक्ष को मजबूत बनाए रखें। गलत निर्णय न लें, इस बात की सतर्कता रखें। अपने काम को पूरी ईमानदारी के साथ करें। मूल्यवान वस्तु की चोरी होने की संभावना है।
करियर : वैद्यकीय क्षेत्र से जुड़े हुए विद्यार्थियों को अपेक्षा से अधिक मेहनत करनी होगी।
लव : पार्टनर और आप जिन बातों को नजरअंदाज कर रहे हैं, उसकी वजह से बड़ा विवाद हो सकता है।
हेल्थ : सेहत में सुधार लाने के लिए ज्यादा पैसे खर्च होंगे।
लकी कलर : ऑरेंज
लकी नंबर : 5